رؤوف عباس حامد ( بورسعيد ، مصر ، 24 اغسطس 1939 - 26 يونيه 2008 ) ،كان باحث و مؤرخ مصرى كبير. اهتم بتاريخ مصر الإجتماعى و كان له فضل فى تكوين جيل جديد من الباحثين التاريخيين المصريين. من مؤلفاته " المجتمع اليابانى فى عصر مايجى " ، و " التنوير فى مصر واليابان " ، و " كبار الملاك و الفلاحين فى مصر " و " مصر للمصريين " و سيرة حياته " مشيناها خطى " و غيرها. كرمته مصر و حصل على جايزة الدوله التقديريه فى العلوم الاجتماعيه سنة 2000. نشأ فى اسره بسيطه و كان والده عامل فى السكه الحديد. و زى العاده فى الارياف دخل الكتاب ، و بعدين عاز ابوه يشغله معاه فى السكه الحديد لكن صديق للعيله قدر يدخله مدرسه اهليه تبع الوقف الخيرى. قضى طفولته و شبابه فى القاهره و طوخ ، و بعد ما خلص دراسته فى المدرسه الثانويه ساعده صديق العيله فى دفع التلاته جنيه اللى كانوا اياميها رسوم الدراسه فى الجامعه فدخل كلية الاداب فى جامعة عين شمس و اتخرج منها سنة 1961 و بعدين و هو بيشتغل فى شركه ماليه فى كفر الزيات حصل على الماجستير فى التاريخ الحديث بدرجة امتياز من جامعة عين شمس.